Virbac Effitix spot-on– противопаразитни пипети за кучета с репелентно действие и защита срещу четири основни паразита, (4 бр. в кутия)
4‑седмична защита срещу четирите основни паразита. Усъвършенстван спот‑он разтвор с две активни съставки (фипронил и перметрин), който осигурява широкоспектърна защита срещу четирите основни ектопаразита: бълхи, кърлежи, както и отблъскващо действие срещу пясъчни мухи и комари. Формулата предлага цялостна 4‑в‑1 защита, като убива бълхи и кърлежи и едновременно отблъсква летящи насекоми за период от 4 седмици.
Основни предимства:
• Бързо унищожава бълхите в рамките на 24 часа и предотвратява нови инфекции за цял месец.
• Осигурява устойчива акарицидна ефикасност срещу основните видове кърлежи и доказано намалява риска от кучешка бабезиоза.
• Отблъсква и убива комари и пясъчни мухи до 4 седмици.
Подробно описание: 
Effitix 26,8 mg/240 mg разтвор за прилагане върху ограничен участък за много дребни кучета  
Effitix 67 mg/600 mg разтвор за прилагане върху ограничен участък за дребни кучета  
Effitix 134 mg/1200 mg разтвор за прилагане върху ограничен участък  за средни кучета 
Effitix 268 mg/2400 mg разтвор за прилагане върху ограничен участък за едри кучета  
Effitix 402 mg/3600 mg разтвор за прилагане върху ограничен участък за много едри кучета 

 Състав:
Всяка пипета съдържа: 

Показания за употреба:  
При кучета, да се използва срещу опаразитявания с бълхи и/или кърлежи, и когато е 
необходимо репелентно действие и срещу пясъчни мухи и/или комари. 
Бълхи: 
Лечение и предпазване от опаразитяване с бълхи (Ctenocephalides felis). Тези, които са вече върху кучето ще бъдат убити в рамките на 24 часа след третирането. Еднократното третиране осигурява перзистираща ефикасност срещу нови опаразитявания с възрастни бълхи в продължение на 4 седмици. Ветеринарният лекарствен продукт може да бъде използван като част от стратегията за лечение на диагностициран от ветеринарен лекар алергичен дерматит, причинен от бълхи (FAD). 
Кърлежи: 
Лечение при опаразитяване с кърлежите Ixodes ricinus.  Едно третиране с ветеринарния лекарствен продукт осигурява постоянен акарициден ефект, продължаващ 4 седмици срещу кърлежи (Ixodes ricinus, Dermacentor reticulatus и Rhipicephalus sanguineus). Не всички кърлежи (Dermacentor reticulatus и Rhipicephalus sanguineus) ще бъдат убити през първите 48 часа, ако са опаразитили животното преди третирането му с ветеринарния лекарствен продукт.  
Пясъчни мухи и комари: 
Едно третиране осигурява репелентно действие срещу пясъчни мухи (Phlebotomus perniciosus) и срещу комари (Culex pipiens, Aedes aegypti) в продължение на 4 седмици. 
 Противопоказания 
Да не се използва при свръхчувствителност към активните вещества или към някое от помощните вещества. Да не се използва при зайци и котки, защото може да доведе до неблагоприятни реакции или дори до смърт. Да не се използва при болни животни (напр. със системни заболявания, треска и др.) или такива в реконвалесцентен период. 
Специални предупреждения: 
Ветеринарният лекарствен продукт остава ефикасен след излагане на слънчева светлина или ако животното го е наваляло дъжд. Да се избягва честото плуване или къпане с шампоан на третираните кучета, тъй като това може да окаже неблагоприятно влияние върху ефикасността на продукта.  Куче, опаразитено с бълхи, може да прояви алергична реакция към слюнката на бълхите, което се означава като алергичен дерматит, причинен от бълхи (FAD). Ако кучето Ви има възпалена кожа, проявява признаци на сърбеж, хапе се, чеше се прекомерно, неспокойно е и се чувства некомфортно, трябва да потърсите съвет от ветеринарен лекар, който да диагностицира дали страда от алергичен дерматит, причинен от бълхи.  За да бъде намалено повторното опаразитяване с нови бълхи, се препоръчва да се третират всички кучета в домакинството. Другите животни, живеещи в същото домакинство, също трябва да бъдат третирани с подходящ продукт. Бълхите, опаразитили домашните любимци, често могат да бъдат открити и върху леглото и местата им за почивка, както и върху килимите и меката мебел. Тези места също трябва да бъдат третирани с подходящ инсектициден продукт и да бъдат редовно почиствани с прахосмукачка в случай на масивна инвазия и в началото на взетите мерки за контрол на опаразитяването. Може върху кучето да са се закрепили единични кърлежи или то да е било ухапано само веднъж от пясъчни мухи или комари. Поради тази причина предаването на инфекциозни заболявания чрез тези паразити не може да бъде изключено, ако условията са благоприятни.  В проведени изследвания е доказан репелентният ефект срещу пясъчни мухи и комари, продължаващ 4 седмици. Следователно при кратки пътувания (с продължителност, по-малка от 4 седмици) в ендемични райони се препоръчва прилагане на ветеринарния лекарствен продукт веднага преди очаквания контакт с паразитите. При по-продължителна експозиция (напр. животни, живеещи в ендемични райони или пътуващи за по-дълъг период от 4 седмици), третирането трябва да се основава на локалната епидемиологична обстановка. 


Специални предпазни мерки за безопасна употреба:
Животните трябва да бъдат точно претеглени преди третирането. Безопасността на ветеринарния лекарствен продукт не е доказана при кучета, по-малки от 12 седмици или по-леки от 1,5 kg. Избягвайте контакта между съдържанието на пипетата и очите или устата на кучето. Поспециално трябва да се избягва поглъщането на продукт при облизване на мястото на приложение от третирани животни или тези, които са били в контакт с тях.  Ветеринарният лекарствен продукт е изключително отровен за котки и може да бъде фатален за тях поради уникалната физиология на котките, които не могат да метаболизират определени съставки, включително и permethrin. При случаен контакт на продукта с кожата на котката, незабавно измийте животното с шампоан или сапун и незабавно потърсете съвет от ветеринарен лекар. За да предпазите котките от случайно попадане на ветеринарния лекарствен продукт върху тях, е необходимо да ги пазите далеч от третираните кучета, докато мястото на приложение не изсъхне. Важно е котките да не ближат кучетата по кожата, където е приложен ветеринарният лекарствен продукт. При такъв случаен контакт, веднага потърсете съвет от ветеринарен лекар. 
Да не се използва при зайци и котки. 
Не трябва да извършвате манипулации на третираните животни и не трябва да играете с тях докато мястото на прилагане на ветеринарния лекарствен продукт не изсъхне и за около 12 часа след третирането. Ето защо се препоръчва животните да се третират рано вечерта или късно след обяд с цел ограничаване на контакта с тях. В деня на прилагането не се позволява на третираните животни да спят със собствениците си, като това особено важи за децата. 
Съхранявайте пипетите в оригиналната им опаковка. С цел предотвратяване на достъпа на 
децата до използваните пипети, веднага ги унищожете по подходящ начин. 
Специални предпазни мерки за защита на околната среда: 
Fipronil и permethrin могат да предизвикат неблагоприятни реакции при водни организми. На кучетата не трябва да им бъде позволявано да плуват във водни басейни в рамките на 2 дни след прилагане на ветеринарния лекарствен продукт. 
Този ветеринарномедицински продукт се отпуска без лекарско предписание. 
За повече информация, може да се свържете с териториалния представител на притежателя на лиценза за употреба.

